cyanic-selkie/wikianc huggingface dataset:
தேவிசந்திரகுப்தம்
காட்சி: 1
இக்காட்சியில் ராமகுப்தாவின் தம்பி சந்திரகுப்தர் இந்தோ சிதியன் பேரரசின் அரசனின் நேர்மையற்ற வேண்டுகோளுக்கு மாற்று வழி கண்டுபிடிக்க முயற்சிக்கிறார். அவர் ஒரு காட்டேரியை எதிரிக்கு காவு கொடுப்பதற்காகவே வளர்க்கப்படுவதைப் போல இது இருக்கிறது என ஆத்ரேயாவிடம் சொல்கிறார். அந்நேரம் வேலைக்காரி ராணியின் அங்கியை மாதவசேனாவிடம் கொடுக்க வருகிறார். அங்கே சந்திரகுப்தா, விலைமகள் மற்றும் ராணியின் பொதுவான நண்பர் ஆகியோர் மட்டுமே உள்ளனர். வேலைக்காரி சந்திரகுப்தரிடம் மாதவாசேனா எங்கே என்று கேட்டு, அவளைக் கண்டுபிடிப்பதற்காக செல்கிறாள். இதிலிருந்து ராணியாக மாறுவேடமிட்டு எதிரி முகாமுக்குச் சென்று இந்தோ சிதியன் பேரரசின் அரசன் கொல்லும் எண்ணம் சந்திரகுப்தருக்கு கிடைக்கிறது. அவர் ஒரு பெண்ணாக மாறுவேடம் போட மேடையில் இருந்து செல்கிறார். பின்னர், சந்திரகுப்தர் எதிரி முகாமுக்குப் புறப்படவிருக்கும் நிலையில், அவர் எதிரிகளிடையே தனியாக செல்வது குறித்து ஆத்ரேயா கவலைப்படுகிறார். ஒரு சிங்கம் பல மான்களை ஓட கட்டாயப்படுத்துகிறது என்று சந்திரகுப்தர் அறிவிக்கிறார்.
காட்சி: 2
இக்காட்சியில் ராமகுப்தர் சந்திரகுப்தனை எதிரி முகாமுக்குச் செல்வதைத் தடுக்க முயற்சிக்கிறார். அவர் தனது சகோதரரை விட ராணியை இழக்கத் தயாராக இருப்பதாகக் கூறுகிறார். ராமகுப்தர் சந்திரகுப்தரிடம், "என் வார்த்தைகளுக்குக் கட்டுப்படு, உன்னிடம் நான் மிகவும் அன்பாகயிருக்கிறேன், எனவே நான் உன்னைக் கைவிடத் துணியவில்லை. ராணியை வைக்கோல் போல கைவிட்டுவிட முடிவு செய்துள்ளேன்." இவ்வுரையாடலை தூரத்திலிருந்தே கேட்கும் ராணி, தனது கணவர் (ராமகுப்தர்) வேறொரு பெண்ணுடன் பேசுகிறார் என்று நினைத்து, தனது கணவர் வேறொரு பெண்ணுக்காக தன்னை கைவிடுகிறார் என்று நம்பி உரையாடலை தவறாக புரிந்துகொள்கிறார். இதனால் அவள் ராஜா மீது கோபப்படுகிறாள். இந்நிகழ்வு ராஜாவுக்கு தீமையை முன்னறிவிக்கிறது. இதன்பின்னாக கதை எஞ்சியிருக்கும் துண்டுகளில் சரியான தொடர்ச்சியில் தெளிவாக இல்லை.
காட்சி: 3
இக்காட்சியில் சந்திரகுப்தர் இந்தோ சிதியன் பேரரசின் அரசனைக் கொன்றதாகக் கூறப்படுகிறது. சந்திரகுப்தர் அவர் துருவதேவியின் உணர்வுகளை கவனிக்கிறார். துருவதேவி ராமகுப்த மன்னனை நேசிக்கவில்லை. மேலும் அவமானம், கோபம், விரக்தி, பயம் மற்றும் அதிருப்தி ஆகியவற்றால் நிறைந்துள்ளார். (கிடைத்த ஆவணங்களில் கதை சரியாக இல்லை)
காட்சி: 4
இக்காட்சியில் சந்திரகுப்தரும் மாதவாசேனாவும் நெருக்கமான இருக்கின்றனர். சந்திரகுப்தர் மாதவசேனையிடம், "என் இதயம் ஏற்கனவே உன்னிடம் பிணைக்கப்பட்டுள்ளது" என்று சொல்கிறார். மேலும் "அவளுடைய கைகள், கழுத்தணி மற்றும் இடுப்பு ஆகியவற்றால்" அவனைப் பிணைக்கும்படி அவளிடம் கேட்கிறான். ஒருவேளை, முந்தைய காட்சியில் (இது எஞ்சியிருக்கும் துண்டுகளின் பகுதியாக இல்லை), உண்மையில் சந்திரகுப்தருக்கு எதிரான சகோதரர் ராமகுப்தாவின் உத்தரவின் பேரில் சதித்திட்டம் தீட்டப்பட்டு சந்திரகுப்தர் ஆபத்தில் இருப்பதாக அவரை மாதவசேனா எச்சரிக்கிறார்.
காட்சி: 5
இக்காட்சியில் சந்திரகுப்தர் ஒருவித ஆபத்தில் இருக்கிறார். தன்னைப் பாதுகாத்துக் கொள்வதற்காக, அவர் நீதிமன்றத்திற்குச் (ராமகுப்தரின் விசாரணை) செல்லும் வழியில் பைத்தியக்காரத்தனமாகப் பேசுகிறார். அவர் ஒருவரிடம் தனது அன்பினை மறைக்க முயற்சிக்கிறார் (யார் என்பது தெளிவாகத் தெரியவில்லை), மேலும் தனது போட்டியாளரைப் பற்றி சற்று பயப்படுகிறார் (மீண்டும், யார் என்பது தெளிவாகத் தெரியவில்லை). இந்த காட்சியில் இரண்டு பிரகிருத மொழி பாடல்களும் உள்ளன. முதல் பாடல் நிலவொளியை விவரிக்கிறது, சந்திரகுப்தனை இருளை அழித்த சந்திரனாக (சமஸ்கிருதத்தில் "சந்திரா") சித்தரிக்கிறது.
சந்திரகுப்தரின் போட்டியாளர் யார் என்பது எஞ்சியிருக்கும் துண்டுகளிலிருந்து தெளிவாகத் தெரியவில்லை. ஆனால் நவீன அறிஞர்கள் போட்டியாளர் அவரது சகோதரர் ராமகுப்தர் என்று கருதுகின்றனர், மேலும் அவர் தனது அன்பை மறைக்க முயற்சிக்கும் நபர் துருவ-தேவி. மீதமுள்ள சதி பின்வருமாறு புனரமைக்கப்படலாம்: தனது மனைவியை எதிரிக்கு ஒப்படைக்க அவர் எடுத்த முடிவின் விளைவாக ராமகுப்தரின் மரியாதை பாதிக்கப்படுகிறது, அதே நேரத்தில் சந்திரகுப்தர் ஒரு மதிப்புமிக்கவராகக் கருதப்படுகிறார். ராமகுப்தர் தனது சகோதரனைப் பார்த்து பொறாமைப்பட்டு, அவரைத் துன்புறுத்த முயற்சிக்கிறார். சந்திரகுப்த தனது சகோதரரின் பகை தப்பிக்க பைத்தியம் நாடகமாடினாலும் ஆனால், இறுதியில் தப்பித்து ராமகுப்தரைக் கொலை செய்து புதிய மன்னனாகி துருவதேவியை மணக்கிறார்.
நாட்டிய தர்ப்பணா
ஆறு மேற்கோள்களை நாட்டியதர்ப்பணாவில் காணலாம்.
செயற்கை பெண்குறி
செயற்கை பெண்குறி (Artificial vagina) என்பது பெண்குறியைப் போன்ற அமைப்பினை உடைய கருவியாகும். இந்த செயற்கை பெண்குறி ஆணின் சுயஇன்ப வேட்கையை தணிக்க உருவாக்கப்பட்டது. இது சிலிகான், பிளாஸ்டிக் கூட்டுப் பொருட்களால் உருவாக்கப்பட்டிருக்கும்.
தேவிசந்திரகுப்தம்
மேற்கோள்கள்
பகுப்பு:சமசுகிருத இலக்கியம் பகுப்பு:இந்திய நூல்கள் பகுப்பு:குப்தப் பேரரசு
செயற்கை பெண்குறி
ஆண்குறியின் நீளத்திற்கு தக்கவாறு செயற்கை பெண்குறி கிடைக்கிறது.
கால்நடை பயன்பாடு
கால்நடை விந்து சேகரிப்பு மையங்கள் மற்றும் செயற்கை கால்நடைப் பண்ணைகளில் கால்நடைகளிடமிருந்து விந்து சேகரிக்க இந்தச் செயற்கை பெண்குறிகள் பயன்படுகின்றன. விந்து சேகரிக்க உருவாக்கப்பட்ட செயற்கை பெண்குறிகளை அந்த கால்நடையின் உடற்கூறியல் அம்சங்கள் ஆராய்ந்த பின் வடிவமைக்கின்றார்கள். பெண் கால்நடை பெண்குறி அமைப்பும், விந்து சேகரித்தலுக்கான சேமிப்பு குடுவையும் இத்துடன் இணைந்திருக்கும்.
மேற்கோள்கள்
பகுப்பு:பாலியல் விளையாட்டுப் பொருட்கள்
மூலாதாரம் (உடற்கூற்றியல்)
பெரினியம் (perineum) என்பது ஆணின் ஆசனவாய்க்கும் விதைப்பைக்கும் இடைப்பட்ட இடமாகும். அதே போல் பெண்ணின் பெண்குறிக்கும் ஆசனவாய்க்கும் இடையே உள்ள இடைவெளியும் ஆகும். பெரினியம் என்பது அந்தரங்கப் பகுதியின் ஒருங்கிணைந்த எலும்பு வளைவு மற்றும் வால் எலும்பு ஆகியவற்றுக்கு இடையேயான உடலின் பகுதி, இதில் பெரினியல் பகுதியும் சுற்றியுள்ள கட்டமைப்புகளும் அடங்கும். இதன் எல்லைகள் எவ்வாறு வரையறுக்கப்படுகின்றன என்பதில் சில மாறுபாடுகள் உள்ளன. பெரியனல் பகுதி என்பது பெரினியத்தின் துணைக்குழு ஆகும்.
பெரினியம் என்பது ஆண்களுக்கும் பெண்களுக்கும் பாலியல் ரீதியான உணர்வைத் தூண்டி மகிழ்ச்சியுண்டாக்கும் ஒரு மண்டலமாகும். பெரும்பாலும் முதல் முறையாக மகப்பேறின் போது பெண்களுக்கு பெரினியல் பகுதியில் கசிவு ஏற்படும். மேலும் சில நேரங்களில் பெண்குறி யை சற்று பெரியதாக்க அறுவை மூலம் இந்தப் பெரினியல் பகுதி கிழிக்கப்படுகிறது. இதனால் பெரினியம் பாதிப்படைகின்றது. ஆனால் இந்த காயங்களின் அபாயத்தை பெரினியத்தை அடிக்கடி மசாஜ் முறையில் தடவிக்கொடுப்பதன் மூலம் குறைக்க முடியும். பெரினியம் என்ற சொல் கிரேக்கத்திலிருந்து லத்தீன் மொழிக்கு வந்ததாகும்
அமைப்பு
பெரினியம் பொதுவாக ஆண்களிலும் பெண்களிலும் அந்தரங்கப் பகுதியிலுள்ள எலும்புகளின் ஒருங்கிணைவுக்கும் வாலெலும்புக்கும் இடையேயுள்ள மேற்பரப்புப் பகுதி என வரையறுக்கப்படுகிறது. பெரினியம் இடுப்பு உதரவிதானத்திற்கும் கால்களுக்கும் இடையில் உள்ளது. இது ஆண்களுக்கு ஆசனவாய்ப் பகுதி, பெண்களில் யோனிப் பகுதி ஆகியவற்றை உள்ளடக்கிய ஒரு வைர வடிவப் பகுதியாகும்,. சில நேரங்களில் அதன் வரையறை மாறுபடும்: இது இந்த ப் பகுதியின் மேலோட்டமான கட்டமைப்புகளை மட்டுமே குறிக்க முடியும், அல்லது மேலோட்டமான மற்றும் ஆழமான கட்டமைப்புகளைச் சேர்த்துக் குறிப்பிட இது பயன்படுத்தப்படலாம். பெரினியம் என்பது இடுப்பின் கீழ்ப்பகுதியுடன் தொடர்புடையது.
மருத்துவ முக்கியத்துவம்
thumb| மனிதர்களில் பெண் மற்றும் ஆண் பெரினியம். யோனிவழிப் பிரசவத்தின்போது இடுப்புத் தளத்தின் விரிவான சிதைவு ஏற்படுகிறது. ஏறக்குறைய 85% பெண்களுக்கு யோனிவழிப் பிரசவத்தின்போது சிலநேரங்களில் பெரினியல் கசிவு ஏற்படுகிறது. மற்றும் சுமார் 69% பேருக்கு இணைப்புத் தையல் தேவைப்படுகிறது. மகப்பேறியலில் பிரசவத்திற்குப் பிறகான நோயுற்ற தன்மை மற்றும் பிரசவத்திற்குப் பிறகு பெண்களின் விரக்திக்கு பெரினியல் அதிர்ச்சி முக்கியப் பங்களிக்கிறது. பிரசவ அதிர்ச்சியை இடுப்பெலும்பு தளம் ஈடு செய்துவிடுகிறது ஆனால் சராசரி வயதிற்கு மேற்பட்ட பல பெண்களில், இடுப்புத் தளத்தின் ஈடுசெய்யும் வழிமுறைகள் பலவீனமடையும் போது, சிக்கலை உண்டாக்கும். மேலும் வயதானபின் இது மிகுந்த சிக்கலை வெளிப்படுத்துகிறது.
விதைப்பை அல்லது யோனிக்கும், ஆசனவாய்க்கும் இடையிலான தூரம் அனோஜெனிடல் தூரம் என அழைக்கப்படுகிறது. இது ஒரு அளவீடாகும் மனிதர்களில் பெண்களை விட ஆண்களின் பெரினியம் இரு மடங்கு நீளமானது என்று ஆய்வுகள் காட்டுகின்றன. குழந்தை பிறந்த மனிதர்களில் அனோஜெனிட்டல் தூரத்தை அளவிடுவது ஆண் பெண்ணியமயமாக்கலைத் தீர்மானிப்பதற்கும் அதன் மூலம் பிறந்த குழந்தை மற்றும் வயது வந்தோருக்கான இனப்பெருக்கக் கோளாறுகளை கணிப்பதற்கும் ஒரு ஊடுருவா முறையாகப் பரிந்துரைக்கப்படுகிறது.
சில சமயங்களில் பிரசவத்திற்குப் பிறகு அதிகப்படியாக பெரினியத்தில் தையலிடுவதன் மூலம் அது கோளாறு நிலையை அடைகிறது. இது யோனி இறுக்கத்தை அதிகரிக்கும் அல்லது உடலுறவின் போது வலியை ஏற்படுத்தும் என்றும் கூற்றுக்கள் உள்ளன.
சமூகம் மற்றும் கலாச்சாரம்
மனித உடலின் இந்த பகுதிக்கு பொதுவாக "கறை" போன்ற பல அமெரிக்க வழக்குச் சொற்கள் பயன்படுத்தப்படுகின்றன.
வெளி இணைப்புகள்
பகுப்பு:உடற்கூற்றியல் பகுப்பு:மனித உடலியங்கியல்
விவிலியம்
thumbnail|260px|right|அமெரிக்க காங்கிரஸ் நூலகத்திலுள்ள குட்டன்பெர்க் விவிலியம் பரிசுத்த வேதாகமம், விவிலியம் (திருவிவிலியம், Bible), என்பது யூதர் மற்றும் கிறிஸ்தவர் ஆகியோரின் புனித நூலாகும். பல தனித்தனி நூல்களை உள்ளடக்கிய விவிலியமானது, ஒரு நூல்தொகுப்பாக இருப்பதோடு மட்டுமன்றி, உலகில் அதிக மொழிகளில் பெயர்க்கப்பட்ட நூல் என்ற பெருமையையும் கொண்டுள்ளது. ஒரே பெயரைக் கொண்டிருப்பினும் யூதர், கிறிஸ்தவரது விவிலியங்கள் வெவ்வேறானவையாகும்.
கிறித்தவரும் யூதரும் ஏற்றுக்கொள்ளும் விவிலியப் பகுதி கிறித்தவர்களால் பழைய ஏற்பாடு என்றும் யூதர்களால் தனக் என்றும் அழைக்கப்படுகிறது. கிறித்தவரும் யூதரும் விவிலியத்தைக் கடவுள் வெளிப்படுத்திய புனித வாக்கு என நம்புகின்றனர்.(குறிப்பு: யூதர்கள் புதிய ஏற்பாடை நம்புவதில்லை)
உலகத்திலேயே பரிசுத்த வேதாகமம் எனும் 'திருவிவிலியம்' தான் அதிக மொழிகளில் (சுமார் 2,100) மொழிபெயர்க்கப்பட்ட நூல். அச்சு இயந்திரம் கண்டுபிடிக்கப்பட்ட 1815ஆம் ஆண்டிற்குப் பின் சுமார் 500 கோடிக்கும் மேலான விவிலியப் பிரதிகள் அச்சடிக்கப்பட்டு விற்பனை செய்யப்பட்டுள்ளன.
வேதாகமமானது/விவிலியமானது பல தனி நூல்களின் தொகுப்பாகும். விவிலியத்தில் அடங்கியிருக்கும் நூல்களில் எவற்றை அதிகாரப்பூர்வமானவை என ஏற்பது என்பது குறித்து கிறிஸ்தவ பிரிவினரான கத்தோலிக்கர், கிழக்கு மரபுவழி திருச்சபையினர், சீர்த்திருத்தகர்கள் ஆகியோரிடையே ஒத்த கருத்து கிடையாது. முக்கியமாக எருசலேமின் இரண்டாவது ஆலயத்துக்குப் பின்னரான காலப்பகுதியின் இணைத் திருமுறை நூல்களை (The Deuterocanonical books) கத்தோலிக்க, கிழக்கு மரபுவழி மற்றும் சில சீர்த்திருத்த திருச்சபைகள் பழைய ஏற்பாட்டின் நூல்களாக ஏற்றுக்கொள்ளும் அதேவேளை பெரும்பாலான சீர்த்திருத்த திருச்சபைகள் இந்நூல்களை அதிகாரப்பூர்வமானவையாக  ஏற்றுக்கொள்வதில்லை. மேலும், இந்நூல்கள் யூதமத விவிலியத்திலும் காணப்படுவதில்லை. இச்சிறு வேறுபாடுகளைத் தவிர்த்தவிடத்து விவிலியத்தில் வேறு வேற்றுமைகள் இல்லை. மேலும், இணைத் திருமுறை நூல்கள் சேர்க்கப்படுவதாலோ அல்லது அவை நீக்கப்படுவதாலோ கிறிஸ்தவத்தின் அடிப்படைகள் மாற்றமடைவதில்லை.
கிறித்தவ வேதாகமம்/விவிலியம்
கிறித்தவ வேதாகமம்/விவிலியம் இரு பெரும் பிரிவுகளைக் கொண்டுள்ளது. அவையாவன:
பண்டைய மொழிகளான எபிரேயத்திலும் கிரேக்கத்திலும் எழுதப்பட்ட நூல்தொகுதியாகிய விவிலியத்தின் மொழிபெயர்ப்புகளில் ஆங்காங்கே மாறுபாடுகள் காணப்படுகின்றன.
வேதாகம/விவிலிய வரலாறு
விவிலியத்திலுள்ள நூல்கள் வரலாற்றின் வெவ்வேறு கட்டங்கள் பற்றி எடுத்துக் கூறுகின்றன. விவிலியத்தில் கூறப்பட்டுள்ள வரலாற்றைப் பின்வருமாறு சுருக்கலாம்:
பழைய ஏற்பாடு
thumb|100px|தமிழில் பெயர்க்கப்பட்டு 1715 இல் [[தரங்கம்பாடியில் அச்சிடப்பட்ட விவிலியத்தின் முதல் நூலாகிய தொடக்க நூலின் முதல் பக்கம்  உலகத் தமிழாராய்ச்சி மாநாடு 1968 விழா மலரில்]] thumbnail|100px|right| 1723 இல் [[தரங்கம்பாடியில் வெளியிடப்பட்ட முதல் தமிழ் விவிலியம்</CENTER>]] இது உலகம் படைக்கப்பட்ட வரலாறு தொடங்கி, இயேசு இவ்வுலகிற்கு வரும்வரையான காலப்பகுதியில் கர்த்தர் மக்களுடன் தொடர்பு கொண்ட முறைகளையும், இஸ்ரயேலரின் வரலாற்றையும் கூறுகிறது. இதில் காணப்படும் இணைத்திருமுறை நூல்களைச் சில கிறித்தவப் பிரிவினர் அதிகாரப்பூர்வமாக ஏற்பதில்லை.
புதிய ஏற்பாடு
புதிய ஏற்பாடு இயேசுவின் பிறப்புடன் தொடங்குகிறது. இவ்வேற்பாட்டில் 27 நூல்கள் காணப்படுகின்றன. இவையனைத்திலும் இயேசுவே மையக்கர்த்தாவாக இருக்கிறார். கிறிஸ்தவத்தின் எல்லா உட்பிரிவினரும் இவற்றை மாற்றமின்றி ஏற்றுக்கொள்கின்றனர். புதிய ஏற்பாட்டு விவிலியத்திலுள்ள நூல்களைப் பின்வருமாறு வகைப்படுத்தலாம்.
பாறை ஓவியம்
பாறை ஓவியம்(Rock art) அல்லது பாறைச் செதுக்கல்கள்(Petroglyph)என்பது வரலாற்று-முற்கால மனிதர்களால் செதுக்கிச் செய்யப்பட்ட (அ) வரையப்பட்ட வரி-வடிவ ஓவியத்தைக் குறிக்கும். வரலாற்றுக்கு முற்பட்ட கால மக்கள் விட்டுச் சென்ற பொருள்கள் மற்றும் அவர்கள், தாங்கள் வாழ்ந்த இடங்களில் உள்ள பாறைகளிலும், குகைகளிலும் வரைந்து வைத்துள்ள ஓவியங்கள் ஆகியவை இவ்வகையுள் அடங்கும்.
உலகின் பல நாடுகளில் இத்தகைய பாறை ஓவியங்கள் கிடைத்துள்ளன. உதாரணமாகப் பிரான்சு, ஸ்பெயின், இத்தாலி, ஆப்பிரிக்கா, தென் அமெரிக்கா, ஆஸ்திரேலியா ஆகிய நாடுகளைக் கூறலாம். இந்நாடுகளில் கிடைத்துள்ள வரலாற்றுக்கு முற்பட்ட பாறை ஓவியங்களைப் போலவே இந்தியாவிலும் பல இடங்களில் இப்பாறை ஓவியங்கள் கிடைத்துள்ளன. முதல் முதலாக உலகில் பாறை ஓவியமானது ஸ்பெயின் நாட்டில் அல்டமிரா என்னும் இடத்தில் கண்டுபிடிக்கப்பட்டது. அதேபோல் இந்தியாவில் பீம்பேட்கா என்னுமிடத்திலும், தமிழகத்தில் மல்லபாடி என்னும் இடத்திலும் கண்டு பிடிக்கப்பட்டுள்ளன. தமிழகத்தில் இதுவரை ஐம்பது இடங்களுக்கு மேல் பாறை ஓவியங்கள் கண்டுபிடிக்கப்பட்டுள்ளன. வரலாற்றுக்கு முற்பட்ட காலத்தை அறிவதற்கு இத்தகு பாறை ஓவியங்கள் பெரிதும் பயன்படுகின்றன. இவைகளுள் பல்வேறு கண்டங்களையும் தாண்டிய சில பொதுவான பண்புகளுடன் விளங்குகின்றன என்பதை அறிஞர்கள் இந்த ஓவியங்களை வைத்து நிறுவியுள்ளனர்.
பல்வேறு கண்டங்களிலும் கண்டறியப்பட்ட பாறை ஓவியங்களில், அவற்றின் தோற்றம், குறியீடுகள், அவை வெளிப்படுத்தும் சிந்தனைகள் ஆகியவை பொதுவானதாக அமைகின்றன." இதன் மூலம் வரலாற்றுக்கு முற்பட்ட மக்கள் ஓவியங்கள் மூலம் தங்களுக்குள் கருத்துப் பரிமாற்றங்களை நிகழ்த்தினர் என்பதை அறிய முடிகிறது.  ஜான் காலிங்வுட், ரொனால்டு மோரிஸ் ஆகியோர் இவ்வோவியங்கள் பற்றி ஆராய்ந்துள்ளனர்.
வரலாற்றுக்கு முற்பட்ட காலம் (7,000-3,000 B.C.)
வரலாற்றுக்கு முற்பட்ட காலம் என்பதற்கு எழுத்துகளைப் பயன்படுத்துவதற்கு முந்தைய காலம் என வரலாற்று அறிஞர்கள் விளக்கம் தருவார்கள். . வரலாற்றுக்கு உட்படும் காலத்தைவிடவும் பல மடங்கு அதிகமான கால எல்லைகளைக் கொண்டதாக வரலாற்றுக்கு முந்தைய காலச்சூழல் அமைந்திருக்கிறது. இன்றைய காலஅளவிற்கேற்ப சுமார் 20 இலட்சம் ஆண்டுகளிலிருந்து கி.மு 400 வரையிலான ஆண்டுகளை தொல்பழங்காலம் என உலக இலக்கியங்கள் குறிப்பிடுகின்றன. இக்காலகட்ட சான்றுகள்தான் ஒரு சமூகத்தின் மிகக்கூடுதலான தொன்மையை, மூல கட்டமைப்பை வெளிப்படுத்த, விளக்க உதவுகின்றன. அவ்வகையில் வரலாற்றுக்கு முற்பட்ட காலம் மிக நீண்டதாக இருப்பினும், அக்காலத்து, மனித எச்சங்கள், மக்கள் விட்டுச் சென்ற சின்னங்கள் மிகவும் குறைந்த அளவிலேயே கிடைக்கின்றன.
அந்தவகையில் மிகத் தொன்மையான ஊழிக்கால மனித எச்சங்கள் ஆப்பிரிக்காவிலும் இந்தியாவில் சோன்பள்ளத்தாக்கிலும், பீக்கிங், ஜாவா ஆகிய பகுதிகளிலும் கண்டுபிடிக்கப்பட்டுள்ளன. மனித இனத்தின் தோற்றம், வளர்ச்சி முதலியவற்றைக் குறித்து அறிய வரலாற்று அறிஞர்கள் அம்மக்களின் படைப்புகளைக் கொண்டும், தொழில் நுட்ப அடிப்படையிலும் பல்வேறு கால வரைமுறைகளையும் வகுத்துள்ளனர். சுருக்கமாக மனித இன வரலாற்றை,
எனப் பகுப்பர்.
பாறை ஓவியங்கள்
பழங்காலத்தில் மக்கள் இயற்கையான குகைத் தளங்களில் வாழ்ந்தனர். எனவே தாங்கள் வாழ்ந்த குகைகளில் ஓவியங்களை வரைந்தனர். குகைகளுக்கு அருகே இருந்த பாறைகளிலும் ஓவியங்களை வரைந்துள்ளனர். குகைகளில் இருட்டாக இருந்ததால் அதிக அளவில் பாறைகளில் ஓவியங்களை வரைந்துள்ளனர். எனவே இவ்வோவியங்களைக் குகை ஓவியங்கள் என்று அழைப்பதை விடப் பாறை ஓவியங்கள் என அழைப்பது பொருந்தும்.
அக்கால மக்கள் தங்களது வாழ்வின் நிகழ்வுகளைப் பதிவு செய்ய வேண்டுமென்று எண்ணியதால் ஓவியங்களை வரைந்திருக்கலாம். அவர்களுக்கு வேட்டையாடுதலே முக்கியத் தொழில். எனவே பல்வேறு மிருகங்களைத் தாம் வேட்டையாடுவது போல ஓவியங்களை வரைந்தால், வேட்டையாடும் போது அதிக மிருகங்கள் கிடைக்கும் என்ற நம்பிக்கையின் அடிப்படையிலும், விலங்குகளைக் கட்டுப்படுத்தும் ஆற்றல் பெறலாம் என்ற நம்பிக்கையின் அடிப்படையிலும் அவற்றை வரைந்திருக்கலாம்
வகைகள்
பாறை ஓவியங்கள் ஒவ்வொரு காலகட்டத்திலும் மனித இனத்தின் வாழ்க்கைச் சூழலைச் சித்திரிப்பனவாக அமைகின்றன. அவர்களது எண்ணங்கள் நம்பிக்கைகள் முதலியவற்றைப் பிரதிபலிப்பனவாக அமைகின்றன. வெவ்வேறு விதமான வடிவங்களிலும், வண்ணங்களிலும் அமைகின்றன. இந்த ஓவியங்களின் வடிவம் மற்றும் இந்த ஓவியங்களில் இடம் பெறுகின்ற உருவங்களை வைத்து அவற்றை மூன்று பிரிவுகளாகப் பிரிக்கலாம்.
முதல் நிலை
முதல் நிலை ஓவியங்கள் தொல்பழங்காலத்தைச் சேர்ந்த மிகத் தொன்மையான ஓவியங்களாகும். இவற்றில் விலங்கின வடிவங்கள் மிகுதியும் இடம் பெற்றிருக்கும். இத்தகைய ஓவியங்கள் தமிழகத்தில் குறைவாகவே காணப்படுகின்றன.
இரண்டாம் நிலை
இரண்டாம் நிலை ஓவியங்களில் மிகுதியாக வேட்டைக் காட்சிகளே இடம் பெறும். இந்தியப் பாறை ஓவியங்களில், காண்டா மிருகம், சிங்கம், புலி போன்ற விலங்கினங்கள் குறைந்த எண்ணிக்கையில் இருக்கும். மான், ஆடு, பன்றி, மாடு முதலிய வேட்டைக்குரிய விலங்குகள் அதிகமாக இடம் பெறும்.
மூன்றாம் நிலை
இவ்வகை ஓவியங்களில் மனித வடிவங்கள் அதிகமாக இடம் பெறும். போர்க் காட்சிகள் சிறப்பாக இடம் பெற்றிருக்கும். வேட்டைக் காட்சிகளாக இருப்பினும் மனித உருவிற்கு முக்கியத்துவம் அளிக்கப்பட்டு இருக்கும். சடங்கு மற்றும் நடன நிகழ்ச்சிகள் இடம் பெற்றிருக்கும்.
பயன்படுத்திய வண்ணங்கள்
முதல் நிலை ஓவியங்களில் கோடுகளாலான அமைப்பு மட்டுமின்றி அடர்த்தியான வண்ணப் பூச்சு அமைப்புக் காணப்படும். செந்நிறம் அதிக அளவில் பயன்படுத்தப் பட்டிருக்கும். இரண்டாம் நிலை ஓவியங்களில் செந்நிறம், வெள்ளை, கருப்பு ஆகிய நிறங்கள் இடம் பெறும்.
காலத்தைக் கணித்தல்
பாறை ஓவியங்களில் பயன்படுத்தப் பட்ட வண்ணக் கலவையினை இரசாயனச் சோதனை செய்து அவற்றின் காலத்தைக் கணிக்கலாம். மேலும் ஓவியங்களின் வரைவு முறையினை வைத்தும் அவற்றின் வடிவமைப்பைக் கொண்டும் காலம் கணிக்கப்படுகிறது. எடுத்துக் காட்டாக வரலாற்றுக் காலத்திற்கு முற்பட்ட பாறை ஓவியங்கள் அடர்த்தியான வண்ணப் பூச்சு முறையில் வரையப்பட்டிருக்கும். இவைகளில் சிவப்பு நிறமோ அல்லது வெள்ளை நிறமோ அதிக அளவில் பயன்படுத்தப் பட்டிருக்கும். ஆனால் இரண்டு நிறங்கள் பயன்படுத்தப்பட்டிருக்காது.
உருவம், வண்ணம், ஆகியவற்றைக் கொண்டு ஓவியத்தின் காலம் கணிக்கப்படுவதுடன் அவ்வோவியம் கிடைத்த இடத்தினருகில் கிடைக்கும் தொல்லியல் சான்றுகளை வைத்தும் காலம் கணிக்கப்படுகிறது. அவ்வகையில் தமிழகத்தில் இதுவரை கண்டறியப்பட்ட பாறை ஓவியங்களைத் தொல்பழங் காலத்தவை என்று கூற இயலாது. இவை மூன்றாம் நிலை எனக் கூறப்படும் பெருங் கற்காலத்தின் இறுதிக் காலத்தையும், வரலாற்றுக் காலத்தின் தொடக்கத்தினையும் சார்ந்தவையாகும். சுருங்கச் சொன்னால் சங்க காலத்தை ஒட்டியவை எனலாம்.
வடிவ அமைப்பு
ஓவியங்களின் வடிவ அமைப்பைக் கொண்டு அவற்றை மூன்று வகையாகப் பிரிப்பர். அவை:
பக்கவாட்டு முறை
பக்கவாட்டு முறை என்பது ஓவியத்தில் முகம் மற்றும் உடல் ஆகியவற்றின் ஒரு பக்கம் தெரியும்படி வரைவதாகும். வரலாற்றுக் காலத்திற்கு முன்னர் வரையப்பட்ட பாறை ஓவியங்கள் பக்க வாட்டு முறையில் அடர்த்தியான வண்ணக் கலவையால் வரையப்பட்டிருக்கும்.
சுட்டுகள்
பகுப்பு:ஓவியம் பகுப்பு:தொல்பொருட்கள்
வெல்லிங்டன் கண்டோன்மென்ட்
வெல்லிங்டன் (Wellington) என்பது தமிழ்நாட்டின் நீலகிரி மாவட்டத்தில் குன்னூர் நகரத்திற்கு அருகே அமைந்துள்ள படைவீரர்கள் குடியிருப்பு நகரமாகும். இது இந்திய இராணுவத்திற்கு சொந்தமான சென்னை இராணுவப் படைப்பிரிவு மையம் ஆகும். பீல்டு மார்சல் எனப்படும் மிகப்புகழ்பெற்ற உயர் படைத்துறை தளபதி சாம் மானேக்சா இப்பாசறையில் குடியிருந்தார் என்பது வெல்லிங்டன் பாசறையின் சிறப்பாகும். 2008-ஆம் ஆண்டு சூன் 27 அன்றுதான் சாம் மானேக்சா இப்பாசறை நகரில் காலமானார். குன்னூர் நகருக்கு அருகாமையில் வெல்லிங்டன் பாசறை நகரம் அமைந்துள்ளது. இப்பகுதியின் அஞ்சல் குறியீட்டு எண் 643 231 ஆகும்.
இந்திய இராணுவத்தின் முப்படைப் பிரிவுகளைச் சேர்ந்த பீல்டு கிரேடு அலுவலர்கள் எனப்படும் உயர் இராணுவ அலுவலர்கள், நட்பு நாடுகளைச் சேர்ந்த அலுவலர்கள், பல்வேறு இந்தியக் குடிமைப்பணி அலுவலர்களுக்கான பயிற்சிகள் இங்கு அளிக்கப்படுகின்றன. பீல்டு மார்சல் சாம் மானேக்சா, பிச்சி நாட்டைச் சேர்ந்த சிட்டிவேனி ரபுக்கா, நைசீரிய நாட்டு ஒலுசெகன் ஒபாசாஞ்சோ, செருமன் நாட்டு ஆன்சு-கிரிசுட்டோப் அம்மோன், தனஞ்சய் சோசி, ரிசர்வ் வங்கி ஆளுநர் ஆர்.என். மல்கோத்ரா போன்ற ஆளுமைகள் இப்பாறையில் பயின்ற முன்னாள் மாணவர்களாவர்.
கல்லூரியின் கடந்தகாலம் ஒரு புகழ்பெற்ற காலமாக உள்ளது. தேவ்லாலியில் 1905-ஆம் ஆண்டு அமைக்கப்பட்ட போதிலிருந்து இதன் பரம்பரை வரலாறு உள்ளது. 1907-ஆம் ஆண்டில் இது பாகித்தானிலுள்ள குவெட்டாவிற்கு மாற்றப்பட்டது. 1947-ஆம் ஆண்டு மீண்டும் இக்கல்லூரி இந்தியாவுக்குத் திரும்பியது. தற்போது இந்திய இராணுவத்தின் மூன்று படைப்பிரிவுக்கும் ஒரே கூரையின் கீழ் இணைக்கப்பட்ட பயிற்சி மையமாகத் திகழ்கிறது.
மேற்கோள்கள்
பகுப்பு:நீலகிரி மாவட்டத்திலுள்ள ஊர்களும் நகரங்களும் பகுப்பு:நீலகிரி மாவட்ட சுற்றுலாத் தலங்கள்
வெளிச் சோதனை முறை கருக்கட்டல்
வெளிச் சோதனை முறை கருக்கட்டல் (IVF - in vitro fertilization) அல்லது ஆய்வுகூடச் சோதனை முறை கருக்கட்டல் என்பது உடலுக்கு வெளியே பெண் உயிரின் கரு முட்டையானது, விந்துடன் இணைந்து கருக்கட்டல் நிகழும் செயல்முறையாகும். இது செயற்கைக் கல முறைமூலம் செய்யப்படும் கருக்கட்டல் ஆகும். இவ்வாறு கருமுட்டையுடன், விந்தை இணைத்து, செயற்கையாக உருவாக்கப்படும் கருக்களை ஒரு பெண்ணின் கருப்பையில் தக்கமுறையில் வைப்பதன் மூலம் அக்கரு வளர்ந்து முளையமாகி அப்பெண், ஒரு குழந்தையைப் பெற்றுக் கொள்ள வாய்ப்பை ஏற்படுத்தலாம். பொதுவாகக் குழந்தை பெற்றுக் கொள்வதில் ஆர்வமிருந்தும், இயற்கையாகச் சில சிக்கல்களைக் கொண்டிருக்கும் பெற்றோருக்கு, இம்முறையினால் குழந்தை பெற்றுக் கொள்ள உதவலாம். இம்முறையால் பிறக்கும் குழந்தையைப் பொதுவான பேச்சு வழக்கில் "சோதனைக் குழாய்க் குழந்தை" என அழைப்பார்கள். (சோதனைக் குழாய் என்பது உயிரியல், வேதியியல் ஆய்வுக்கூடங்களில் பயன்படுத்தப்படும் கண்ணாடி அல்லது நெகிழியினாலான குழாய் போன்ற அமைப்புடைய கலனாகும். ஆனால் பொதுவாக வெளிச் சோதனை முறை கருக்கட்டலில் பயன்படுத்தப்படுவது தட்டையான பெத்திரிக்கிண்ணமென அழைக்கப்படும் கலனாகும்).
சோதனைக் குழாய்க் குழந்தை முறையைக் கண்டுபிடித்த பிரித்தானிய அறிவியலாளர் ராபர்ட் எட்வர்ட்சுக்கு 2010 ஆம் ஆண்டுக்கான மருத்துவத்திற்கான நோபல் பரிசு கிடைத்தது.
பயன்பாடு
பலோப்பியன் குழாயிலிருக்கும் குறைபாடு காரணமாகப் பெண்களில் மலட்டுத்தன்மை இருக்கும் வேளையில், கருக்கட்டல் கடினமாகிவிடும். அதேபோல் ஆணின் மலட்டுத்தன்மைக்கு விந்துக்களின் தரம் போன்றன குறைவாக இருந்தாலும் கருக்கட்டல் கடினமாகும். இப்படியான நிலைகளில் இம்முறையில் செயற்கையாக, உடலுக்கு வெளியாகக் கருக்கட்டல் நிகழ்த்தப்படும். ஆணின் விந்தின் தரம் குறைபாடுள்ளதாக இருப்பின், விந்தை நேரடியாக முட்டையினுள் செலுத்துவர். இதனைக் குழியமுதலுருவுக்குள்ளான விந்து ஊசிமூலம் ஏற்றும் முறை (intracytoplasmic sperm injection - ICSI) எனலாம்.
நலமுடன் விளங்கும் கருமுட்டை, கருக்கட்டும் திறன் கொண்ட விந்து, மேலும் கருத்தரிப்பை ஆரோக்கியமாக ஏற்கக்கூடிய கருப்பை என்பன இம்முறை வெற்றியளிப்பதற்கான தேவைகள். இந்த முறைக்கான செலவு கூடுதலாக இருப்பதால் வேறு செலவு குறைந்த முறைகள் வெற்றி அளிக்காத நிலையிலேயே இம்முறை பயன்படுத்தப்படும்.
இம்முறையில் சிலசமயம் முட்டை வழங்கும் பெண்ணும், கருக்கட்டலின் பின்னர் கருவைத் தாங்கிக் கருத்தரிப்புக்கு உட்படும் பெண்ணும் வெவ்வேறு நபராக இருப்பர். குழந்தை வேண்டும் பெண்ணிடமிருந்து நல்ல தரமான முட்டைகளைப்பெற முடியாதெனின், வேறொரு பெண்ணிடம் முட்டைகள் பெற்று கருக்கட்டலுக்குப் பின்னர் முளையத்தைக் குழந்தை வேண்டும் பெண்ணின் கருப்பையின் உள்வைத்துப் பதிக்கிறார்கள். இதனால் மாதவிடாய் நிறுத்தம் ஏற்பட்ட பெண்களும்கூடக் குழந்தையைப் பெற்றுக் கொள்ள முடிகின்றது. 50 வயதைக் கடந்த பெண்களும் இம்முறையால் குழந்தை பெற்றுக் கொண்டுள்ளனர். குழந்தை வேண்டும் பெண்ணின் கருப்பை கருவைத் தாங்கும் வல்லமை அற்றதாகக் கருதப்படின் அப்பெண்ணின் முட்டை கருக்கடிய பின்னர் வேறொரு பெண்ணின் கருப்பையில் பதிப்பார்கள். குழந்தை பிறந்த பின்னர் முதலாவது பெண்ணிடம் குழந்தையைத் தருவார்கள். குழந்தையைப் பெற்றுக் கொடுப்பவர் பதிலித்தாய் என அழைக்கப்படுவார்.
குழந்தை வேண்டும் ஆணின் விந்துக்கள் ஆரோக்கியம் அற்றதாக இருக்கும் வேளையில் வேறொரு ஆண் விந்துவழங்கியாக இருக்க முடியும்.
செயல்முறை
thumb|right|200px|கருக்கட்டப்பட்ட முட்டை உயிரணுப்பிரிவுக்கு உள்ளாகி வளரும் நிலைகளில் ஒன்று பெண்ணின் முட்டையைப் பாலோப்பியன் குழாயிலேயே வைத்து உறிஞ்சி கருக்கட்டலில் பயன்படுத்தலாம் எனினும், அப்படிச் செய்யும்போது குறைந்த அளவிலேயே வெற்றியளிப்பதாக உள்ளது. அதனால் பெண்ணுக்கு இயக்குநீர்களை அளித்துச் சூலகத்தின் தொழிற்பாட்டைக் கூட்டி அதிக எண்ணிக்கையான முட்டைகள் உருவாகச் செய்கிறார்கள். பின்னர், அம்முட்டைகளைச் சூலகத்திலிருந்து பிரித்தெடுத்து, உடலுக்கு வெளியாக ஒரு நீர்ம வளர்ப்பூடகம் ஒன்றில் வைக்கிறார்கள். அவற்றுடன் ஆணிலிருந்து பெறப்படும் விந்துப் பாய்மத்தைச் சேர்ப்பதனால் முட்டையுடன் விந்து இணைந்து கருக்கட்டுகிறது. பின்னர் கருக்கட்டலுக்கு உட்பட்டு கலப்பிரிவுக்குள்ளாகும் (உயிரணுப்பிரிவுக்குள்ளாகும்) கரு முட்டையைப் பெண்ணின் கருப்பைக்குள் செலுத்தி, பெண்ணின் வெற்றிகரமான கருத்தரிப்புக்கு உதவி, குழந்தை பெற வழி செய்கின்றனர்.
சூலகத்தின் மேலதிகத் தூண்டல்
ஒவ்வொரு மாதமும் ஏற்படும் மாதவிடாய்ச் சுழற்சியின்போது, பொதுவாக ஒரு பெண்ணின் சூலகத்திலிருந்து ஒரு கருமுட்டையே முதிர்ந்து வெளியேறும். இந்த வெளிச்சோதனை முறையைச் செயல்படுத்துவதற்காக, ஒன்றுக்கு மேற்பட்ட முட்டைகளை முதிரச்செய்யும் நோக்கில் பெண்ணுக்கு இயக்குநீர்களை வழங்கி அவளது சூலகத்தைக் கூடுதலாகத் தூண்டுகின்றனர். இதற்குக் கருமுட்டை தூண்டும் இயக்குநீர் எனப்படும் இயக்குநீர் பயன்படுத்தப்படும். கிட்டத்தட்ட 10 நாட்களுக்கு இவ்வாறு இயக்குநீர் வழங்கப்படும். அவ்வேளையில் தொடர்ந்த மருத்துவக் கண்காணிப்பும் இருக்கும். அனேகமாகப் பத்தாவது நாளில் முட்டைகள் போதிய வளர்ந்த நிலையை அடைந்துவிடுகின்றன.
இந்தத் தூண்டல் செயல்முறையானது வேறுபட்ட வழிகளில் வழங்கப்படுவதுண்டு. சிலசமயம் அளவுக்கதிகமான தூண்டல் ஏற்பட்டு பெண்ணுக்குச் சூழிடரைத் தோற்றுவிக்கக்கூடும். அரிதான வேளைகளில் இதனால் இறப்பும் ஏற்பட வாய்ப்புண்டு. ஆதலினால், மிகவும் கவனமாக, தொடர்ந்த மருத்துவக் கண்காணிப்புடன் செயல்படல் அவசியமாகும்.
முட்டை மீட்பு
சூலகத்தில் முட்டைகள் குறிப்பிட்ட வளர்ச்சியை அடைந்ததும், பொதுவாக லூட்டினைசிங் இயக்குநீரின் செயலொத்த மனிதக்கரு வெளியுறை கருவகவூக்கி [HCG] எனப்படும் இயக்குநீரை ஊசிமூலம் செலுத்தி இறுதி முதிர்நிலையைத் தூண்டுவர். இந்த ஊசி ஏற்றப்பட்டு 38-40 மணித்தியாலங்களில் பொதுவாக முட்டைகள் சூலகத்திலிருந்து வெளியேறும். ஆனால் அவ்வாறு முட்டைகள் தாமாகச் சூலகத்திலிருந்து பாலோப்பியன் குழாயினூடாக வெளியேறுவதற்கு முன்னமே, மனிதக்கரு வெளியுறை கருவகவூக்கி ஊசியேற்றப்பட்டு 34-36 மணித்தியாலங்களில் முட்டைகளைச் செயற்கையாகச் சூலகத்திலிருந்து அகற்றி வெளியே எடுக்கிறார்கள்.
இவை அகற்றப்படும் முறையானது யோனியூடான முட்டை மீட்பு (transvaginal oozyte retrieval) எனப்படும். இம்முறையில் மீயொலி வழிகாட்டியுடன், யோனியினுள் ஊசியொன்றைச் செலுத்தி, அங்கிருந்து யோனிச் சுவரினூடாகச் சூலகத்தை நோக்கி ஊசியைச் செலுத்தி, அங்கிருக்கும் முதிர்ந்த முட்டைகளைப் பெறும் வழிமுறையாகும். பொதுவாக 10-30 முட்டைகள் இந்த ஊசியினூடாக உறிஞ்சிப் பெறப்படும். இதனைச் செய்வதற்கு கிட்டத்தட்ட 20 நிமிடங்கள் எடுக்கும். இதன்போது வலியேற்படாமல் இருக்க மயக்க மருந்தைப் பயன்படுத்தி, விழிப்புநிலை தடுமாறுதல் ஏற்படுத்தப்படுகின்றது. இதன்போது உடலில் சில பகுதிகளில் மட்டும் உணர்வற்ற நிலையோ அல்லது முழு மயக்கநிலையோ பேணப்படலாம்.
முட்டை விந்து ஏற்பாடு
பெறப்பட்ட முட்டைகளிலிருந்து வெற்றிகரமான கருத்தரிப்புக்கு ஏற்ற தரமான முட்டைகள் கருக்கட்டலுக்காகத் தெரிவு செய்யப்படும். அதேபோல் விந்துப்பாய்மத்தில் இருக்கும் வீரியம் குன்றிய உயிரணுக்களை அகற்றி விந்துக்களை கருக்கட்டலுக்காகத் ஏற்பாடு செய்கின்றனர். விந்தானது வழங்கியிடமிருந்து பெறப்பட்டிருப்பின், அவை உறைநிலையில் வைக்கப்பட்டு, முன்னரே தயார்ப்படுத்தப்படுகின்றன. பின்னர் கருக்கட்டல் செயல்முறைக்கு முன்னர் உறைநிலையிலிருந்து மீட்டுப் பயன்படுத்தப்படும். தரமான மேலதிக முட்டைகள் இருப்பின் அவை உறைநிலையில் வைத்துப் பாதுகாக்கப்படும். குறிப்பிட்ட பெண்ணின் கருத்தரிப்பு வெற்றியடையாவிடின், இந்த முட்டைகளைப் பயன்படுத்தி மீண்டும் முயற்சிக்கலாம். கருத்தரிப்பு வெற்றியடைந்திருப்பின், பெண்ணின் விருப்பத்தின் பேரில் வேறு குழந்தை பெற விரும்புபவர்களுக்கு வழங்கலாம். ஆனால் முட்டை, விந்துக்களை உறைநிலையில் வைப்பதற்கான அனுமதி உண்டா, இல்லையா என்பது நாட்டுக்கு நாடு வேறுபடும்.
கருக்கட்டல்
கருக்கட்டியதும் தோன்றும் கருவணு கலப்பிரிவுக்குள்ளாகி இரு உயிரணுக்களைத் தோற்றுவிக்கும். இந்தக் கருவணுவானது, பின்னர் அதற்குரிய வளர்ப்பூடகத்துக்கு மாற்றப்பட்டு மேலும் வளர வழி செய்யப்படும். கிட்டத்தட்ட 48 மணித்தியாலங்களுக்கு, அதாவது கருவணு 6 அல்லது 8 உயிரணுக்களாகப் பிரியும்வரை அதே வளர்ப்பூடகத்தில் வளர வைக்கப்படும்.
சில வேளைகளில் முட்டைகளை வெளியே எடுத்து ஆணின் விந்துடன் சேர்த்து பெண்ணின் பலோப்பியன் குழாயினுள்ளே கருக்கட்டலுக்காக வைப்பார்கள். இதனைப் பலோப்பியன் குழாயினுள்ளான புணரி மாற்றீடு (gamete intrafallopian transfer) என அழைப்பர். அப்படியான நேரங்களில் கருக்கட்டல் பெண்ணின் உடலினுள்ளே நிகழ்வதால், அது வெளிச் சோதனை முறையாக அல்லது செயற்கைக் கல முறையாக அமைவதில்லை.
முளைய வளர்ப்பு
முட்டை எடுக்கப்பட்ட நாளிலிருந்து 3 நாட்களுக்குப் பொதுவாக முளையத்தை வளர்ப்பூடகத்தில் வளர்ப்பர். சில நாடுகளில், நல்ல தரமான கருவணுக்கள் தோன்றியிருப்பின், நீடிக்கப்பட்ட வளர்ப்பூடகத்தில், 5 நாட்கள் வரை கூட வளர விடுவர். அப்படி விடும் கருவணுக்கள் கருத்தரிக்கும் விகிதம் கூடுவதாக அறியப்படுகின்றது. . ஆனால் பல நாடுகளில் 2-3 நாட்களில் ஊடகத்திலிருந்து இடமாற்றம் செய்யப்படுகின்றது.
பின்னர் முளையம் வேறு செயற்கை வளர்ப்பூடகத்திலோ, அல்லது பெண்ணின் கருப்பை யின் அகவுறை மேற்பரப்பிலிருந்து பெறப்படும் உயிரணுக்களின் மேலாகவோ வளர்க்கப்படும். செயற்கை வளர்ப்பூடகமாயின், அவை ஒரு தனி வளர்ப்பூடகமாகவோ, அல்லது வெவ்வேறு வளர்ப்பூடகத்துக்கு மாற்றப்படுவதன் மூலம் தொடர் வளர்ப்பூடகமாகவோ அமைக்கப்படலாம்.
இறுதியில் நன்கு வளர்ச்சியடைந்த முளையம் பெண்ணின் கருப்பையினுள் வைப்பதற்காகத் தெரிவு செய்யப்படும். பொதுவாக உருவவியல் அமைப்புக்களைப் பார்த்தே தரமான முளையம் தீர்மானிக்கப்படும். தேவைக்கு அதிகமான எண்ணிக்கையில் முளையம் இருப்பின் அவை உறைநிலையில் பாதுகாக்கப்படும். மீண்டும் அதே பெண்ணுக்குத் தேவைப்பட்டால் பயன்படுத்திக் கொள்ளலாம். இல்லையெனில் வேறு பெண்ணுக்கு அவருடைய அனுமதியுடன் வழங்கலாம்.
முளைய மாற்றம்
கருக்கட்டியவற்றுள் தரமான முளையங்களின் எண்ணிக்கை, பெண்ணின் வயது, உடல்நலம், மலட்டுத்தன்மை ஏற்பட்டதன் காரணங்கள் ஆகியவற்றைப் பொறுத்து கருப்பைக்குள் எத்தனை முளையங்களை வைப்பதென முடிவு செய்வர். இது நாட்டுக்கு நாடு வேறுபடும். ஒன்றுக்கு மேற்பட்ட முளையத்தை வைக்கும்போது கருத்தரிப்பதற்கான வாய்ப்பு கூடும் என்றாலும், ஒன்றுக்கு மேற்பட்ட கருக்கள் தங்குவதனால் ஏற்படக்கூடிய பிரச்சனைகளையும் கருத்தில் கொண்டு சில நாடுகளில் ஒரு முளையம் மட்டுமே பயன்படுத்தப்படும். வேறுசில நாடுகளில் ஒன்றுக்கு மேற்பட்ட முளையத்தை கருப்பையில் வைப்பர். அவ்வாறு வைத்தபின் ஒன்றுக்கு மேற்பட்ட முதிர்கருக்கள் கருப்பையில் வளருமிடத்தில், கருவைப் பெறுபவரின் விருப்பத்தின்பேரில் ஒரு முதிர்கருவை வைத்துக்கொண்டு ஏனையவற்றைக் கருக்கலைப்பு மூலம் அகற்றுவதும் உண்டு. முளையத்தை ஒடுங்கிய, நெகிழியினாலான கதீட்டர் எனப்படும் நுண்ணிய குழாய் துணையுடன் யோனி, கருப்பை வாய் (cervix) ஊடாகக் கருப்பையினுள் செலுத்துவர். பின்னர் முளையம் கருப்பைக்குள் வளரத் தொடங்கும்.
சோதனை முறையின் வெற்றி வாய்ப்பு
இந்தச் சோதனை முறையில், வெற்றி வீதம் என்பது கணக்கிட முனையும் விருப்ப விளைவைக் குறிக்கும். கணக்கிடும் முறையின் அடிப்படையில் இது கருத்தரிப்பு வீதத்தையோ உயிருடன் குழந்தைகள் பிறக்கும் வீதத்தையோ குறிக்கிறது.
கருத்தரிப்பு வீதம்
கருத்தரிப்பு வீதம் என்பது சோதனைக்குழாய் முறையில் முட்டைகளைப் பெற்று வெளியே கருக்கட்டியதும் முட்டைகளைப் பெண்ணின் கருப்பையினுள் வைத்தபின்னர் வெற்றியுடன் கருத்தரிப்பு ஏற்படும் வீதத்தைக் குறிக்கும். அதாவது, கருத்தரிப்பு சோதனையில் கருவானது கருப்பையில் பதிந்திருப்பதை உறுதிப்படுத்துவதையே இது குறிக்கும். குழந்தையின் இதயத் துடிப்பு கருத்துக்கெடுக்கப்பட வேண்டியதில்லை. அவ்வாறு இதயத் துடிப்பு கருத்தில் கொள்ளப்படுமாயின் அது 'வாழும் பிறப்பு வீதம்' எனக் கருதப்படும். பெண்களின் வயது கூடும்போது கருத்தரிப்பு வீதம் குறையும். அதேபோல் உறைய வைக்கப்பட்ட முட்டைகளைக் கருக்கட்டச் செய்யும்போது, புதிதாக எடுக்கப்படும் முட்டைகளைக் கருக்கட்டச் செய்வதைக் காட்டிலும் குறைந்த கருத்தரிப்பு வீதத்தையே அவதானிக்க முடிகின்றது.
வாழும் பிறப்பு வீதம்
வாழும் பிறப்பு வீதம் என்பது சோதனைக்குழாய் முறையில் நடத்தப்படும் மொத்த சோதனைகளில் உயிருடன் குழந்தை பிறக்கும் விகிதத்தைக் குறிக்கும். இந்தக் கணக்கெடுப்பில் கருச்சிதைவு, செத்துப் பிறப்பு என்பன கருத்தில் கொள்ளப்படுவதில்லை. அத்துடன் இரட்டைக் குழந்தைகளோ, அல்லது மூன்று குழந்தைகளோ பிறந்தால்கூட, அந்த நிகழ்வை ஒரு குழந்தைப்பிறப்பு நிகழ்வாகவே கணக்கில் கொள்வர்.
மன அழுத்தம்
2005 ஆம் ஆண்டில் சுவீடனில் 166 பெண்களிடம் வெளிச் சோதனை முறை கருக்கட்டல் செயல்முறைகள் தொடங்குவதற்கு ஒரு மாதம் முன்னர் இருந்து தொடங்கிச் செய்யப்பட்ட ஓர் ஆய்வில், மன அழுத்தத்துக்கும் கருக்கட்டலில் கிடைக்கும் விளைவுக்கும் நேரடித் தொடர்பு எதுவும் இல்லையென அறியப்பட்டது. எனவே இந்தச் செய்தியை சோதனைமூலம் குழந்தை பெற்றுக் கொள்ள வருபவர்களிடம் கூறும்படி மருத்துவர்கள் அறிவுறுத்தப்பட்டார்கள். இருப்பினும், இந்த வெளிச் சோதனை முறை கருக்கட்டலின் விளைவு மன அழுத்தத்தையும் மனத்தளர்ச்சியையும் உருவாக்கவல்லது. இந்த முயற்சியில் ஏற்படும் செலவுகளைப் பற்றிய கவலை கூட வசதி குறைந்த பெற்றோர்களுக்கு இவ்வகையான நிலைமையைத் தோற்றுவிக்கக்கூடும். அதேவேளை இந்த முறையைத் தவிர்த்து இருக்கும் பெற்றோருக்குத் தொடர்ந்து குழந்தையற்று இருக்கும் நிலைமையே கூட மன அழுத்தம், மனத்தளர்ச்சி போன்ற சிக்கல்களைத் தோற்றுவிக்கக்கூடும்.
குத்தூசி மருத்துவம்
வெளிச் சோதனை முறை கருக்கட்டலுடன் குத்தூசி மருத்துவத்தையும் சேர்த்து செய்வது நல்ல பலனைத் தரக் கூடியது எனச் சோதனைமுறை கருக்கட்டலில் தேர்ச்சி பெற்ற மருத்துவர்கள் கருதுகிறார்கள். பிரித்தானிய மருத்துவ ஆய்விதழில் வந்த ஒரு கட்டுரையின்படி வெளியே கருக்கட்டல் மூலம் பெறப்பட்ட முளையத்தைப் பெண்ணின் கருப்பைக்குள் வைக்கும்போது, இந்தக் குத்தூசி மருத்துவத்தையும் சேர்த்து செய்தால் கருக்கட்டலில் வெற்றி கிடைக்கும் அளவும், கருத்தரிப்பு காலத்தில் கருவின் வளர்ச்சியும், குழந்தை உயிருடன் பிறப்பதற்கான வாய்ப்பும் மிகுவதாக அறிந்துள்ளனர்.
குத்தூசி மருத்துவத்தின் நான்கு முக்கிய பொறிமுறைகள் இவ்வாறான வெற்றிகளுக்குக் காரணமாகின்றன.
கருமுட்டைகளை செயற்கை முறையில் பிரித்தெடுக்கும்போது, வலியைப் போக்குவதற்காக வழங்கப்படும் வலி நிவாரணிகளுக்குப் பதிலாக, மின் குத்தூசி மருத்துவ முறையைப் பயன்படுத்துவதால், குறைந்த செலவினத்தைக் கொண்டிருப்பதுடன், குறைந்த காலத்திலேயே நல்ல மருத்துவ விளைவுகளைப் பெறலாம்.
சிக்கல்கள்
இந்த வெளிச் சோதனை முறை கருக்கட்டலில் பல நிலைகளில் சிக்கல்கள் ஏற்படலாம்.
பல குழந்தைகள்
இந்த வெளிச் சோதனை முறை கருக்கட்டலில் உள்ள முக்கியமான சிக்கல் பல குழந்தைகள் ஒன்றாக உருவாதலாகும். இம்முறையின் வெற்றியினைக் கருத்திற்கொண்டு ஒன்றுக்கு மேற்பட்ட முளையங்கள் பெண்ணின் கருப்பையில் பதிய வைக்கப்படுவதுண்டு. அவ்வேளையில் ஒன்றுக்கு மேற்பட்ட குழந்தைகள் உருவாதலுக்கான வாய்ப்பு அளிக்கப்படுகிறது. ஆனால் சில நாடுகளில் பல குழந்தைகள் உருவாவதினால் ஏற்படும் சிக்கலைத் தவிர்க்க ஒன்று அல்லது இரண்டு கருமுட்டைகள் மட்டுமே கருப்பையினுள் வைக்கலாம் என்ற கட்டுப்பாடு உள்ளது.
பிறப்புக் குறைபாடு
வெளிச் சோதனை முறை கருக்கட்டலால் பிறக்கும் குழந்தைகள் பிறப்புக் குறைபாட்டுடன் பிறக்கலாம் என்று சிலர் கூறினாலும், அவ்வாறு பிறப்புக் குறைபாட்டு வீதம் இயற்கை முறையுடன் ஒப்பிடும்போது இங்கே அதிகமாக இருப்பதற்கான சான்றுகள் இல்லையென்றும் கூறப்படுகின்றது.
வேறு சிக்கல்கள்
இந்த வெளிச்சோதனை முறை கருக்கட்டல் வெற்றியடையாத வேளையில் குழந்தைப்பேறு கிடைக்காத நிலையில் பெண்களில் மனத்தளர்ச்சி ஏற்படுவதற்கான வாய்ப்பு அதிகரித்திருப்பதாகவும், ஆனால் பதற்றக் குழப்பம் ஏற்படும் வாய்ப்பு அதிகமாகவில்லை என்றும் கணிக்கப்பட்டுள்ளது. அதேவேளை இந்த முறையில் ஏற்படும் வெற்றி-தோல்வி ஆண்களில் மனத்தளர்ச்சி, பதற்றக் குழப்பம் போன்ற சூழிடரை ஏற்படுத்தவில்லை என்றும் அவதானிக்கப்பட்டுள்ளது. கருமுட்டைத் தூண்டலுக்காக இயக்குநீர்கள் செலுத்தப்படுவது பெண்களில் அதிகளவில் மனத்தளர்ச்சி ஏற்படக் காரணமாகலாம்.
சட்ட விதிமுறைகள்
வெளிச்சோதனை முறை கருக்கட்டல் தொடர்பான சட்டங்களும், விதிமுறைகளும் நாட்டுக்கு நாடு வேறுபட்டுக் காணப்படுகின்றன. அமெரிக்கா, ஆசுத்திரேலியா போன்ற நாடுகளில் வெவ்வேறு மாநிலங்களில்கூட இந்தச் சட்ட விதிமுறைகள் வெவ்வேறாகக் காணப்படுகின்றன.
ஒவ்வொரு நாட்டிலும் முட்டை அல்லது விந்து அல்லது இரண்டுமே வழங்கிகளிடமிருந்து பெறப்பட முடியுமா, எத்தனை கருமுட்டைகளைக் கருப்பையில் வைக்கலாம், பதிலித்தாயை பயன்படுத்த அனுமதியுண்டா போன்ற பல்வேறு விடயங்களில் பல சட்ட விதிமுறைகள் நடைமுறையில் உள்ளன. தகப்பனாகப் போகும் ஆணின் விந்து தரம் குறைவாக இருப்பின், வேறொரு ஆணிடமிருந்து விந்தைப் பெற சில நாடுகளில் அனுமதியுண்டு. ஆனால் சில நாடுகளில் இம்முறைக்கு கணவனின் விந்தே பெற முடியும் என்ற கட்டுப்பாடு உள்ளது. அதேவேளை செயற்கை விந்தூட்டல் முறைக்கு விந்து வழங்கி ஒருவரிடமிருந்து விந்து பெறப்பட அனுமதிக்கப்படுகிறது. சில நாடுகளில் விந்து வழங்கும் ஆணின் அடையாளம் மறைக்கப்பட்டே இருக்க வேண்டும் என்ற கட்டுப்பாடு உள்ளது.
மேற்கோள்கள்
பகுப்பு:கருவுறுதல்
மறைந்து தாக்கும் விமானம்
thumb|An [[F-117 நெய்யிட் ஹல்க் மறைந்து தாக்கும் விமானம்]]
ரேடர் குறுக்கு வெட்டு குறைவதனால் விமானத்தின் 30 dB அளவு எதிரொளிப்பு குறைகிறது. இதனால் சாதாரண விமானத்தை கொண்டுபிடிபதை விட ரேடரால் 18 சதவீதத்திற்கும் குறைவாகவே கண்டுபிடிக்கமுடியும். அதே சமயம் இந்த விமானங்கள் அதிக விலைமதிப்புடையவை.
மேற்குறிப்பு
பகுப்பு:படைத்துறை போக்குவரத்து விமானங்கள் பகுப்பு:வானூர்திகள்
எருமார்பட்டி கன்னிமார் கோயில்
எருமார்பட்டி கன்னிமார் கோயில் தமிழ்நாட்டில் மதுரை மாவட்டம், எருமார்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பால்க்றிக் வீல்
வலது|thumb|பால்க்றிக் வீல் பால்க்றிக் வீல் (Falkirk Wheel) என்பது ஸ்காட்லாந்தில் உள்ள ஒரு சுழலும் படகு தூக்கி ஆகும். இது  யூனியன் கால்வாயுடன் ஃபோர்த் மற்றும் கிளைட் கால்வாயை இணைக்கிறது. மத்திய ஸ்காட்லாந்தில்  பால்க்றிக்  நகரத்திற்கு அருகிலுள்ளதால் இதற்கு இப்பெயரிடப்பட்டது. இது 2002 ஆம் ஆண்டு திறக்கப்பட்டது, 1930களுக்கு பின்னர் முதல் தடவையாக இரு கால்வாய்களையும் மீண்டும் மில்லினியம் இணைப்பு திட்டத்தின் ஒரு பகுதியாக இணைக்கப்பட்டு அமைந்தது.
பகுப்பு:இசுக்காட்லாந்து
கிசுடோடோ
கண்ணோட்டம்
வாழைப்பழம் மற்றும் கீரை தனித்தனியாக ஒரு வாணலியில் வறுக்கப்படுகிறது. பின்னர் மீதமுள்ள பொருட்களிலிருந்து (நறுக்கப்பட்ட வெங்காயம், துண்டுகளாக்கப்பட்ட மிளகு, மசாலா, மேகி க்யூப்சு, உப்பு போன்றவை) சாசில் இரண்டும் சேர்க்கப்படுகின்றன. கிசுடோடோவை தனியாக பரிமாறலாம். அரிசி அல்லது ச்பாகெட்டி எனப்படும் நூடுல்சு உடன் சாப்பிடலாம்.
மேற்கோள்கள்
பகுப்பு:சாலையோர உணவுகள்
தம்பிப்பேட்டை ஊராட்சி
தம்பிப்பேட்டை ஊராட்சி (Thambipettai Gram Panchayat), தமிழ்நாட்டின் கடலூர் மாவட்டத்தில் உள்ள குறிஞ்சிப்பாடி வட்டாரத்தில் அமைந்துள்ளது. இந்த ஊராட்சி, குறிஞ்சிப்பாடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1783 ஆகும். இவர்களில் பெண்கள் 905 பேரும் ஆண்கள் 878 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மியான்மர் திரைப்படத்துறை
மியான்மர் திரைப்படத்துறை (Cinema of Myanmar) என்பது மியான்மர் நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறைக்கு 1910 களில் இருந்து ஒரு நீண்ட வரலாறு உள்ளது. முதல் அமைதியான படத்தை உருவாக்கியவர் தயாரிப்பாளர் மற்றும் இயக்குனர் 'ஓன் மயங்கி' என்பவர் ஆவார்.
சமீபத்தில் மியான்மர் சினிமாவுக்கு சர்வதேச திரைப்பட விழாக்களில் பார்வை கிடைத்துள்ளது. 2014 ஆம் ஆண்டில் 'தி மாங்க்' என்ற திரைப்படம் 49 வது கார்லோவி வேரி சர்வதேச திரைப்பட விழாவில் திரையிடப்பட்டது.
வரலாறு
பர்மாவின் முதல் படம் 1910 ஆம் ஆண்டு லண்டனில் பர்மிய சுதந்திரத்திற்காக பிரச்சாரம் செய்த முன்னணி அரசியல்வாதியான துன் ஷீனின் இறுதிச் சடங்கின் பதிவு ஆகும். ஓன் மயங்கி இயக்கிய முதல் பர்மிய அமைதியான காதல் திரைப்படமான 'மயிட்ட நீ தூய' என்ற திரைப்படத்தில் நை பு என்பவர் நடித்தார். இவரே பர்மாவின் முதல் நடிகர் ஆவார். முதல் பர்மிய பேசும் திரைப்படம் 1932 ஆம் ஆண்டில் இந்தியாவின் மும்பையில் தயாரிக்கப்பட்டது.
மேற்கோள்கள்
பகுப்பு:ஆசியத் திரைப்படத்துறை
ஞானகுமாரன்
பேராசிரியர் நாகநாதன் ஞானகுமாரன் யாழ்ப்பாணப் பல்கலைக் கழகத்தின் மெய்யியல் துறையின் தலைவரும் கலைகலாசார பீடத்தின் மேனாள் பீடாதிபதியும் ஆவார்.
கல்வி
யாழ்ப்பாணம் ஹார்ட்லி கல்லூரியில் ஆரம்பக் கல்வியை முன்னெடுத்தார். கொழும்பு களனிப் பல்கலைக் கழகத்தில் தனது பட்டப்படிப்பினைப் பூர்த்தி செய்தார்.
நூல்கள்
பகுப்பு:இலங்கையின் கல்விமான்கள் பகுப்பு:இலங்கைப் பேராசிரியர்கள் பகுப்பு:ஹாட்லிக் கல்லூரி பழைய மாணவர்கள்
கிளிமானூர்
கிளிமானூர் என்னும் ஊர், கேரளத்தின் திருவனந்தபுரம் மாவட்டத்தில் உள்ளது. இது திருவனந்தபுரத்தில் இருந்து 36 கி.மீ. வடக்கில் அமைந்துள்ளது. அங்கமாலி முதல் திருவனந்தபுரம் வரை செல்கின்ற எம். சி. ரோடு கிளிமானூரைக் கடக்கிறது.
சான்றுகள்
பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:திருவனந்தபுரம் மாவட்டத்தில் உள்ள ஊர்களும் நகரங்களும்
ரமேஷ் சக்சேனா
ரமேஷ் சக்சேனா (Ramesh Saxena), பிறப்பு: செப்டம்பர் 20 1944), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 149 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1967 இல் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1944 பிறப்புகள் பகுப்பு:2011 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பா. சு. மணி
'''பா. சு. மணி''' (11.9.1936 - 3.5.2015) கர்நாடக மாநிலம் பெங்களூரில் வாழ்ந்த தமிழ் பத்திரிக்கையாளர். தினச்சுடர் (தமிழ் மாலை இதழ்), சஞ்சேவாணி (கன்னட மாலை இதழ்) ஆகியவற்றின் நிறுவனர் மற்றும் ஆசிரியர் ஆவார்.
வாழ்க்கை
இவர் தூத்துக்குடி மாவட்டம், விளாத்திக்குளம் அருகில் உள்ள நாகலாபுரத்தைச் சேர்ந்தவர். எம்.ஏ தமிழ் இலக்கியத்தில் சென்னை பல்கலைக்கழகத்திலேயே முதல் மாணவராகத் தேர்ச்சி பெற்றார். முனைவர் பட்டத்தையும் பெற்றார். துவக்கத்தில் தினத்தந்தி, மாலை முரசு ஆகிய நாளேடுகளில் செய்தி ஆசிரியராகப் பணியாறினார். பிறகு 1964-ஆம் ஆண்டு பெங்களூரின் முதல் தமிழ் நாளிதழான தினச்சுடர் தமிழ் இதழைத் தொடங்கினார்.அதேபோல, 1982-இல் சஞ்சேவாணி என்ற கன்னட மாலை நாளிதழைத் தொடங்கி நடத்தினார்.
எழுதிய நூல்கள்
மர்ம மாளிகை, உடைந்த வீணை ஆகிய சிறுகதை நூல்கள், செய்தி பிறந்த கதை என்ற இதழியல் அனுபவ நூல், இளவரசி கயல் கன்னி, ஜெனரல் சுந்தரம், சம்சாரி ஆன சந்நியாசி, நாற்காலிப் பாட்டி ஆகிய புதினங்கள், அரிஸ்டாட்டில் கவுடில்யருடன் திருவள்ளுவர், ஆய்வின் இமயம் தெ.பொ.மீ ஆகிய ஆய்வு நூல்களை எழுதியுள்ளார்.
மேற்கோள்
பகுப்பு:1936 பிறப்புகள் பகுப்பு:2015 இறப்புகள் பகுப்பு:தமிழகப் பத்திரிகையாளர்கள் பகுப்பு:தமிழக எழுத்தாளர்கள் பகுப்பு:தூத்துக்குடி மாவட்ட நபர்கள் பகுப்பு:பெங்களூர் தமிழர்
லாஸ் ஏஞ்சலஸ் லேகர்ஸ்
லாஸ் ஏஞ்சலஸ் லேகர்ஸ் (Los Angeles Lakers) என். பி. ஏ.-இல் ஒரு கூடைப்பந்து அணியாகும். இந்த அணி கலிஃபோர்னியா மாநிலத்தில் லாஸ் ஏஞ்சலஸ் நகரில் அமைந்துள்ள ஸ்டேபிள்ஸ் சென்டர் மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் மேஜிக் ஜான்சன், கரீம் அப்துல்-ஜப்பார், வில்ட் சேம்பர்லென், ஜார்ஜ் மைகன், ஜெரி வெஸ்ட், எல்ஜின் பெய்லர், ஷகீல் ஓனீல், கோபி பிரயன்ட்.
வெளி இணைப்புகள்
பகுப்பு:என்.பி.ஏ. கூடைப்பந்தாட்ட அணிகள் பகுப்பு:லாசு ஏஞ்சலசு
நாயுடுமங்கலம் ஊராட்சி
நாயுடுமங்கலம் ஊராட்சி (Naidumangalam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1928 ஆகும். இவர்களில் பெண்கள் 978 பேரும் ஆண்கள் 950 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வியாயேசுகூசா
வியாயேசுகூசா என்பது எசுப்பானியாவிலுள்ள காந்தாபிரியாவில் உள்ள ஒரு நகராட்சி ஆகும். இதன் பரப்பளவு 28.02 சதுர கி.மீ. ஆகும். இதன் மக்கட்தொகை 3,639 ஆகும். இதன் தலைநகரம் கோஞ்சா ஆகும்.
சான்றுகள்
பகுப்பு:எசுப்பானியாவில் உள்ள இடங்கள்
சேரனூர் ஊராட்சி
சேரனூர் ஊராட்சி (Seranoor Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1317 ஆகும். இவர்களில் பெண்கள் 693 பேரும் ஆண்கள் 624 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிதியர்கள்
படையெடுப்புகள்
சிதியர்கள் குதிரை வளர்ப்புக் கலையில் வல்லவர்கள். போர்களில் குதிரைகளை முதன் முதலில் பயன்படுத்தியவர்கள். கி மு எட்டாம் நூற்றாண்டில் கிழக்கு சீனாவின் ஜொவ் அரச குலத்தினர் மீது படையெடுத்தனர். பின்னர் மேற்கில் போண்டிக் புல்வெளியின் சிம்மேரியர்கள் மீது படையெடுத்து போண்டிக் ஸ்டெப்பி புல்வெளி நிலங்களைக் கைப்பற்றினர். சிதியர்கள் அதிகாரத்தில் உச்சத்தில் இருந்த போது யுரேசியாவின் மொத்தப் புல்வெளி நிலங்களின் மீது அதிகாரம் செலுத்தினார்கள்.
தற்கால உக்ரைன், தெற்கு ஐரோப்பாவின் ரசியா, கிரிமியா பகுதிகளை ஆண்ட மேற்கு சிதியர்கள் நாகரீகத்தில் மேம்பட்டு விளங்கினர். சிதியர்கள் பட்டுப் பாதையை தங்கள் கட்டுக்குள் வைத்திருந்தனர். கி மு ஏழாம் நூற்றாண்டில் காக்கேசியாவிலிருந்து மத்திய கிழக்கு நாடுகளில் அடிக்கடி படையெடுத்தன் வாயிலாக அப்பகுதிகளில் அரசியல், சமயம் போன்றவற்றில் முக்கிய பங்களித்தனர். கி பி 630 - 650-களில் சிதியர்கள் மேற்கு பாரசீக மேட்டு நிலங்களை கைப்பற்றினர்.
சிதியர்கள் கி மு 612-இல் அசிரியாவை கைப்பற்றி அழித்தனர். அதைத் தொடர்ந்து அகாமனிசியப் பேரரசை வெற்றி கொண்டனர். ஆனால் கி மு நான்காம் நூற்றாண்டில் மேற்கு சிதியர்கள் மாசிடோனியா பேரரசால் பலத்த சேதம் அடைந்தனர். இருப்பினும் மத்திய ஆசியாவின் பாரசீக சர்மதியர்களை (Sarmatians) வென்றனர்.
கி மு இரண்டாம் நூற்றாண்டில் சகர்கள் என அழைக்கப்படும் கிழக்கு சிதியர்கள் ஆசியப் புல்வெளி நிலங்கள் மீது படையெடுத்து தெற்காசியாவின் தற்கால ஆப்கானித்தான், பாகிஸ்தான் வட இந்தியாவில் நிரந்தரமாக குடியேறினர். தெற்காசியாவில் குடிபெயர்ந்த கிழக்கு சிதியர்களை சகர்கள் (Saka or Śaka) அல்லது இந்தோ-சிதியர்கள் என அழைக்கப்பட்டனர். சீனாவின் ஆன் அரசமரபு வீழ்ச்சியடைந்து கொண்டிருந்த காலத்தில், சகர்கள் எனும் இந்தோ-சிதியர்களின் ஒரு கூட்டம் பாமிர் மலைகளைக் கடந்து சீனாவின் மேற்கு பகுதிகளைக் அவர்களின் பகுதிகளைக் கைப்பற்றி வாழ்ந்தனர்.
சமயம்
சிதியர்கள் துவக்க கால சரத்துஸ்திர சமயத்தைப் பின்பற்றினர். சிதியர்கள் தங்களின் முந்தைய கடவுளுக்குப் பதிலாக தீக்கடவுளை வணங்கினர். போதை தரும் செடிகளை வளர்த்து உண்டனர். குறி செல்பவர்களாகவும் விளங்கினர்.
மொழிகள்
மத்திய ஆசியாவின் கிழக்கு சிதியர்கள் பஷ்தூ மொழி மற்றும் பாமிரி மொழிகளையும், சகர்களின் மொழிகளையும் பேசினர். மேலும் பார்சி மொழி போன்ற கிழக்கு ஈரானிய மொழிகளை பேசினர்.
மேற்கில் சிதியர்கள் சிதியோ-சர்மதியன் மொழிகளையும்; வரலாற்றின் மத்திய காலத்தில் மேற்கு சிலாவிய மொழிகள் மற்றும் துருக்கி மொழிகள் பேசினர்.
சிதியர்களின் வழித்தோன்றல்கள்
பஷ்தூன் மக்கள், பார்த்தியர்கள், ஹூணர்கள் கிழக்கு சிதியர்களின் வழித்தோன்றல்கள் எனக் கருதுகிறார்கள். மேலும் பிக்ட்ஸ், கால்ஸ், அங்கேரியர்களின் ஜாஸ்சிக் மக்கள், செர்பியர்கள், போஸ்னியர்கள், குரோசியர்கள் தங்களை மேற்கு சிதியர்களின் வழித்தோன்றல்கள் எனக்கூறிக் கொள்கிறார்கள்.
இந்தியப் பகுதிகளில் சிதியர்கள்
இந்திய பகுதியில் போர் தொடுத்த கிழக்குச் சிதியர்களின் வழித்தோன்றல்களான சகர்களின் மேற்கு சத்திரபதிகளின் அரசை, கிபி இரண்டாம் நூற்றாண்டில் தென்னிந்திய சாதவாகனப் பேரரசர் கௌதமிபுத்ர சதகர்ணியால் வெற்றி கொள்ளப்பட்டது முதல் சிதியர்களின் அரசு இந்தியாவில் படிப்படியாக வீழ்ச்சி அடையத் துவங்கியது. பிறகு கிபி 395-இல் மேற்கு சத்திபதி மன்னர் மூன்றாம் ருத்திரசிம்மனை குப்த பேரரசர் இரண்டாம் சந்திரகுப்தர் கிபி 395-இல்  தோற்கடித்து, இந்தியாவில் கிழக்குச் சிதியர்களின் வழித்தோன்றல்களின் அரசை முற்றிலும் முறியடிக்கப்பட்டது.
வெளி இணைப்புகள்
பகுப்பு:முன்னாள் முடியாட்சிகள் பகுப்பு:இந்திய வரலாறு பகுப்பு:யூரேசியா சிதியர்கள்
கெட்ட பெறய
கெட்ட பெறய (Geta Beraya) சிங்களவர்களது கலாசாரத்தைப் பறைசாற்றும் ஒரு பாரம்பரியம் மிக்க இசைக்கருவி ஆகும். இது மலையக சிங்கள மக்கள் மத்தியில் காணப்படும் ஒரு மேள இசைக் கருவியாகும். சிங்களவர் மத்தியில் உயர்நிலை, தாழ்நிலை என்ற அடிப்படையில் பிரிவினைகள் காணப்படுகின்றன. உயர்நிலை (உடரட்ட) எனும்போது மலையகப் பகுதிகளில் வாழ்பவர்கள் என்பதைவிட உயர்நிலப் பிரதேசங்களில் வாழ்பவர்கள் என்று கொள்ளப்படுகின்றது. ஏனையோர் தாழ்நிலப் பகுதிகளில் வாழ்பவர்களைக் குறிக்கும்.
உயர்நிலைப் பகுதியில் குறிப்பாக கண்டிப் பகுதியில் வாழக்கூடிய சிங்கள மக்கள் மத்தியில் முக்கியத்துவம் பெற்றுள்ள ஒரு இசைக்கருவியே இந்த கெட பெறய ஆகும். விசேடமாக கண்டி நடனத்துடன் இணைந்ததாக இது காணப்படுகின்றது. கண்டி நடனம் ஆடுகையில் கட்டாயமாக வாசிக்கப்படும் பாரம்பரியமான இசைக்கருவிகளுள் இது முக்கியமானதாகும்.
வடிவம்
இம்மேளமானது மத்தியிலிருந்து இரண்டு பக்கமும் குறுகிச் செல்லுகின்ற வடிவத்தைக் கொண்டது. ஆனால், தாழ்நில சிங்கள மக்கள் பயன்படுத்தும் யக் பெறய இவ்வாறு குறுகிச் செல்லும் வடிவத்தையுடையதாக காணப்படமாட்டாது. அது ஒரு உருளை வடிவில் அமைந்திருக்கும்.
தோல்
ஆரம்பகாலங்களில் கெ(ட்)ட பெறய மேளத்திற்கு மான் தோலே பெருமளவுக்குப் பயன்படுத்தப்பட்டுள்ளன. தற்போது ஆட்டுத் தோலும் பயன்படுத்தப்படுகின்றது.
தாளநயத்துடன் வாசிக்கப்படும்
கெ(ட்)ட பெறய வாசிக்கப்படும் போது ஒரு தாளநயத்துடன் வாசிக்கப்படுவது குறிப்பிடத்தக்கது. குறிப்பாக நடனத்துடன் இணைந்ததாக இது இருப்பதினால் நடனத்திற்கேற்ற வகையிலே இதன் தாளம் அமைந்திருக்கும். சிங்களவருக்கு மட்டுமே உரித்தான ஒரு இசைக்கருவியாக இது கொள்ளப்படுகின்றது. இதைப் பயன்படுத்துபவர்கள் பெரும்பாலானவர்கள் சிங்களக் கலைஞர்களே.
வெளி இணைப்புகள்
பகுப்பு:இலங்கையின் இசைக்கருவிகள் பகுப்பு:தாள இசைக்கருவிகள் பகுப்பு:இலங்கையின் பாரம்பரியங்கள் பகுப்பு: சிங்களவர் கலைகள் பகுப்பு: சிங்களவர் பண்பாடு